TÄMÄ OHJELMA VOI SISÄLTÄÄ
JOILLEKIN KATSOJILLE SOPIMATONTA AINEISTOA
Kim Jong-unia ei voi ymmärtää
eikä ennustaa ilman, että ajattelemme myös
hänen isäänsä ja isoisäänsä.
Tämä on kolmen miehen ja yhden perheen tarina. Se on Kimien tarina.
He ovat hallinneet Pohjois-Koreaa yli 70 vuotta.
He ovat luoneet oman legendansa ja kommunistisen dynastian.
He hallitsevat kokonaista kansakuntaa
ja kiristävät samalla koko maailmaa.
Rakettimies tekee asioita, jotka koituvat hänen kohtalokseen.
Kim Jong-un pelaa pokeria ydinaseilla
ja seuraa isoisänsä Kim Il-sungin
ja isänsä Kim Jong-ilin esimerkkiä.
Kim Jong-il oli sellainen playboy. Hän oli ailahteleva.
Emme tienneet, voiko häneen luottaa.
Tällä ovelalla diktaattorilla on paljon
vihollisia, mutta hän aikoo pysyä vallassa hinnalla millä hyvänsä.
Siellä on aina vainoharhaisuutta ja juonia.
Vaikka hänen kansansa nälkiintyy, hän hankkii ydinaseita.
Hän rahoittaa ne ja oman elämäntyylinsä huumekaupalla.
Pohjois-Koreassa ei voi elää, ellei satu olemaan Kim Jong-il.
Saamme kuulla näiden hallitsijoiden ystäviä ja monia vihollisia.
Kimien dynastia on yksi nykyajan pahamaineisimmista dynastioista.
He ovat olleet älykkäitä ja armottomia.
Heillä on ollut vain yksi tärkeä tavoite.
He haluavat säilyttää Kimien dynastian ja pysyä vallassa.
Vuonna 1988 Etelä-Korea järjesti menestyneet olympialaiset.
Vuonna 1989 Pohjois-Korea järjesti niille oman vastineensa.
HEINÄKUU 1989 13. Kansainvälinen Nuorisofestivaali
Tämä nuorisofestivaali oli klassinen pohjoiskorealainen tapahtuma.
Siellä oli nuoria sekä Pohjois-Koreasta
että sosialistisista maista.
He halusivat parantaa Pohjois-Korean imagoa
ja näyttää, että heillä oli ystäviä kaikkialla maailmassa.
Tilanne oli oudon vastakohtainen.
Siellä juhlittiin kommunismin voittoa
Kim Il-sungin ja Kim Jong-ilin johdolla,
vaikka kommunismi romahti
monessa maailman maassa vain muutaman kuukauden kuluttua.
Tämä iltana Itä-Saksa avasi rajansa.
Nämä rajat ovat olleet suljettuina lähes 30 vuotta.
1990-luvun alussa Kim Jong-ilin tilannetta voisi verrata
Erich Honeckerin tilanteeseen Itä-Saksassa.
Se tapahtui nopeasti. Berliinin muuri on murtunut.
Romanian Nicolae Ceausescu...
En lähde petturien mukaan!
...ja Neuvostoliitto.
Yazov oikeuteen! Yazov oikeuteen!
Ne olivat Pohjois-Korean ystäviä,
ja ne kaikki olivat romahtaneet.
Sen on täytynyt aiheuttaa paljon huolia ja epäilyksiä siitä,
pystyisikö Pohjois-Korea selviytymään.
Menin Pohjois-Koreaan vuonna 1989
ja se oli ensimmäinen 17:stä matkastani 25:n vuoden aikana.
Pohjois-Koreaa voisi verrata 1400-luvun kuningaskuntaan,
jossa keisari on jumala,
joka siittää dynastian.
Dynastian isoisä Kim Il-sung
oli ollut Pohjois-Korean kiistämätön hallitsija 40 vuotta.
Kylmän Sodan loppuminen tarkoitti, että hän alkoi siirtää valtaa
valitsemalleen seuraajalle, pojalleen Kim Jong-ilille.
JOULUKUU 1991
Kim Jong-ilistä tehtiin armeijan ylipäällikkö
heti Neuvostoliiton romahtamisen jälkeen.
Hän sai valtuudet hallita maansa tärkeintä instituutiota
kun hänen isänsä oli lähes 80-vuotias.
Silloin kaikki tiesivät, että Kim Jong-il oli maan uusi hallitsija.
Hänellä on erilainen luonne kuin isällään.
Hän oli hemmoteltu lapsi, jota kasvatettiin kuin prinssiä.
Hän oli tyly ja ylimielinen.
KO YOUNG-HWAN KIMIN PERHEEN ENTINEN TULKKI
Hän pelkäsi eniten sitä, että hänen valta-asemansa horjuisi.
Hän oli myös vainoharhainen ja pelkäsi vihollisiansa ulkomailla.
Kim Jong-il oli elänyt monta vuotta kruununprinssinä
ja odottanut, että hän perisi kuningaskunnan.
Kun hän pääsi valtaan, hän esitteli itsensä kansalle
puheella, joka kesti vain viisi sekuntia.
Kunnia kansan sankarilliselle armeijalle!
Se oli ainoa kerta, kun hänen puhettansa näytettiin televisiossa.
Neuvostoliitto oli romahtanut
ja Pohjois-Korea oli vielä virallisesti sodassa USA:n kanssa.
Tämän julkisuutta välttelevän ja kokemattoman johtajan
täytyi osata turvata dynastian tulevaisuus.
Pohjois-Koreaa voi verrata Liisan seikkailuihin peilimaailmassa.
He ovat ne, jotka pelkäävät,
he ovat joutuneet vaikeuksiin, ja heitä uhataan ja piiritetään.
Sitten Kim Jong-il tekee kohtalokkaan päätöksen.
Hän tiesi, että yksi asia saisi hänen vihollisensa pysähtymään
ja se voisi myös suojella hänen valta-asemaansa.
YDINASEET
Ilmavalokuvat paljastivat,
että he rakensivat laitosta Yongbyoniin.
Sen ainoa tehtävä oli ilmeisesti plutoniumin tuotanto.
Yongbyonin laitoksen tehtävä
oli valmistaa plutoniumia ydinaseita varten.
Pohjois-Korea perui sopimuksen, jolla rajoitettiin ydinaseita.
Se kielsi myös ulkomaiset ydinasetarkastajat.
Kuten voitte kuvitella, tilanne on hälyttävä.
USA:n mielestä Kim Jong-il näytti sodanhaluiselta diktaattorilta,
mutta hänen omasta mielestään hänen suunnitelmansa oli looginen.
Jos Pohjois-Korealla olisi ydinaseita, mikään ei uhkaisi sitä.
Heidän ydinaseohjelmansa kiinnosti meitä.
Se oli ongelma, koska mitä enemmän tilannetta tutkittiin, sitä
huolestuttavammalta se näytti.
USA:n vastavalitun presidentin Bill Clintonin
oli otettava selvää miehestä,
jonka sormi saattaisi olla pian ydinaseiden laukaisunapilla.
Kim Jong-Iistä ei tiedetty paljoakaan.
Hänestä oltiin kuultu huonoja asioita.
Pidettiin itsestään selvänä, että he pakottaisivat USA:n
tekemään asioita, joita me emme halunneet tehdä.
Kim Jong-il ymmärsi, ettei hänen armeijansa pärjäisi USA:lle.
Siksi hän uskoi, että hän tarvitsi ydinaseita.
Tilanne oli mielestäni katastrofaalinen.
Me halusimme pysäyttää sen.
Miten me pystyisimme siihen?
Olisin saattanut saada luvan presidentti Clintonilta siihen,
että heidän ydinaselaitoksensa tuhottaisiin risteilyohjuksilla.
Se olisi pysäyttänyt ydinaseohjelman.
USA puolustautuisi voimakkaasti,
jos he kehittäisivät tai käyttäisivät ydinaseita.
Heidän maansa tuhottaisiin.
He tietävät, että me teemme niin varmasti.
Etelä-Korean rannikolla käyty sotaharjoitus Team spirit
ärsyttää Pohjois-Koreaa joka vuosi.
Minä ja presidentti Clinton uskoimme,
että Pohjois-Korea hyökkäisi Etelä-Koreaan.
Etelä-Koreassa olisi voinut kuolla satoja tuhansia ihmisiä.
Pohjois-Korea reagoi USA:n uhkaan.
Se lähetti armeijansa Etelä-Korean rajalle.
Kim Jong-il oli siirtänyt kymmeniä tuhansia tykistöyksikköjä
rajan läheisyyteen, vain 50:n kilometrin päähän Soulista.
Maiden välillä oli siis jatkuva jännite.
Uusi Korean sota alkaa näyttää todennäköisemmältä.
ETELÄ-KOREA
Etelä-Korean pääkaupunki Soul
valmistautuu hyökkäykseen pohjoisesta,
ja USA valmistautuu hyökkäämään Kim Jong-ilin ydinaselaitokseen.
Ydinaseillaan Kim Jong-il
oli saanut Pohjois-Korean ja USA:n sodan partaalle.
Sitten hänen isänsä Kim Il-sung,
joka oli edelleenkin Suuri johtaja, päätti hoitaa kriisin.
Tilanne oli hänen mielestään mennyt liian pitkälle.
Hän ei halunnut sotaa USA:n kanssa.
Siksi hän kutsui USA:n entisen presidentin Carterin luoksensa.
Kommunistinen sissi, joka oli aloittanut Korean sodan
ja halunnut kukistaa amerikkalaiset imperialistit,
oli nyt vanhempi hallitsija, joka puhui rauhasta vihollisen kanssa.
-Hyvää huomenta. -Tervetuloa. Kiitos, että tulitte.
Tämä oli suuri kunnia. Hän on vaimoni Rosalynn.
Se vaikutti tärkeältä ja historialliselta hetkeltä.
On tärkeätä, että me luotamme toisiimme.
Se on kaikkein tärkein asia.
Carter tarjosi Pohjois-Korealle amerikkalaista avustusta
ja Pohjois-Korea lupasi keskeyttää ydinaseohjelmansa.
Jos tapaamme jälleen, voimme sitten olla jo vanhoja ystäviä.
Pohjois-Koreaa kiinnosti eniten lupaus taloudellisesta
ja poliittisesta suhteesta maailman viimeisen supervallan kanssa.
Kimien aggressiivinen strategia oli viimein tuottanut tuloksia.
Kim oli todella ystävällinen.
Hän käyttäytyi erittäin lämpimästi ja ystävällisesti Carterin kanssa.
Sen ansiosta Carter onnistui muuttamaan vihamielisen
ilmapiirin ystävälliseksi neuvotteluksi.
Korean niemimaan jännitteet
alkoivat hellittää hitaasti.
Sitten tapahtui jotain järkyttävää.
Tämä on ilmoitus puolueen jäsenille ja kansalaisille,
työtä tekeville ihmisille, maanviljelijöille,
sotilaille, intellektuaaleille ja nuorille opiskelijoille.
Välitämme suruviestin siitä,
että toveri Kim Il-sung,
työväenpuolueen pääsihteeri
ja Pohjois-Korean Suuri johtaja,
on kuollut
kahdelta aamuyöllä 8. heinäkuuta 1994.
Kim Il-sung on kuollut sydänkohtaukseen 82-vuotiaana.
Henkilöpalvonnan ansiosta hänet tunnetaan Suurena johtajana.
Maan pääkaupungissa Pyongyangissa surraan julkisesti.
Pohjois-Korean Kim Il-sung on kuollut.
Maailman sosialististen valtioiden hallitsijat ovat
menettäneet pitkäaikaisimman jäsenensä.
Hän hallitsi Pohjois-Koreaa ennen Korean sotaa,
jonka hän aloitti vuonna 1950.
Hän tapasi entisen presidenttimme Jimmy Carterin
muutama viikko sitten.
Kim Il-sungin kuolema oli järkytys.
Olimme huolissamme, koska tunsimme hänet,
mutta emme hänen seuraajaansa.
Kim Jong-iliä pidettiin
kaikkivoivan diktaattorin piloille hemmoteltuna poikana.
Huhujen mukaan hän oli todella outo.
Vaikka Kim Jong-il tiesi olevansa isänsä seuraaja,
hänen isänsä kuolema vaikutti häneen syvästi.
Pohjois-Korean ystävät olivat kadonneet.
Se johtui osittain maan taloudellisista vaikeuksista.
Maan ulkopuolella alettiin miettiä,
kuinka kauan hän olisi vielä vallassa.
Epävakaa Pohjois-Korea on nälänhädän partaalla.
Vain harva ulkopuolinen
on päässyt näkemään, kuinka vakava tämä katastrofi on.
Lukuisia tulvia on seurannut erittäin kuiva kesä.
Erään arvion mukaan jopa 5 miljoonaa ihmistä voi kuolla nälkään.
Pohjois-Korean kommunistiset liittolaiset eivät auttaneet häntä,
joten Kim Jong-ilin piti hoitaa tämä kriisi yksin.
Ihmiset saavat syödäkseen vain noin 12 lusikallista ruokaa päivässä.
Joskus he myös syövät poimimaansa ruohoa.
Tilanne on selvästi epätoivoinen.
Ne olivat kolme todella haastavaa vuotta.
Useimmat pohjoiskorealaiset
saivat ruokansa valtion ruoanjakelusta. Se oli lakannut.
Sillä oli katastrofaalinen vaikutus.
JIHYUN PARK POHJOIS-KOREASTA LOIKANNUT
Silloin 90-luvulla rautatieasemien edessä oli ruumiita.
Niitä oli torien läheisyydessä ja kaikkialla.
Lopussa ihmisiä kuoli niin, että sitä ei edes huomattu.
Muistan vieläkin, miltä ruumiit näyttivät.
Siihen aikaan kuoli paljon lapsia ja vanhoja ihmisiä.
Huhujen mukaan ihmisiä siepattiin,
koska heidät aiottiin syödä.
Uskotaan, että nälänhädässä kuoli yli puoli miljoonaa ihmistä.
Ihmisten kärsimyksistä huolimatta
poliittinen järjestelmä ei muuttunut.
Lapsilla on ihosairauksia,
jotka johtuvat aliravitsemuksesta ja vitamiinien puutoksista.
Tällä tytöllä on keltatauti,
mutta hänelläkin on poskipunaa, jotta hän näyttäisi terveemmältä.
Resurssit käytettiin hallintojärjestelmän tukemiseen
eikä nälkiintyvien kansalaisten auttamiseen.
TÄMÄ OHJELMA VOI SISÄLTÄÄ
JOILLEKIN KATSOJILLE SOPIMATONTA AINEISTOA
1990-luvun lopussa Kim Jong-ilillä oli valtava haaste.
Hänen piti suojella dynastiaansa
todella vaikeina aikoina.
Kaikkia alettiin vakoilla,
ja poliittiset toisinajattelijat kukistettiin.
MICHAEL YI ENTINEN CIA:N ANALYYTIKKO
Testi, testi.
Minun tehtäväni oli kuulustella
Pohjois-Koreasta loikanneita ihmisiä ja vakoilijoita.
Länsirannikolla sijaitseva Hwanghaen masuuni
työllisti kymmeniä tuhansia ihmisiä.
Siellä kuoli joka päivä 60 - 100 ihmistä. He kuolivat nälkään.
Masuunin johtajat myivät terästä Kiinaan ja ostivat rahoilla
ruokaa työntekijöilleen. Kim Jong-il sai tietää siitä.
"Miksi te teitte niin ilman lupaani?"
Siksi he tappoivat kahdeksan ihmistä kaikkien työntekijöiden edessä.
Ensimmäistä kertaa Pohjois-Korean historiassa
tehtaan työntekijät järjestivät istuvan mielenosoituksen
Kim Jong-iliä vastaan. He pyysivät ruokaa.
Mitä seuraavana aamuna tapahtui?
Panssarivaunut ajoivat heidän ylitseen Kim Jong-ilin käskystä.
Sen jälkeen Pohjois-Korea alkoi järistä.
Olen työskennellyt Kim Jong-ilin kanssa läheisesti monta vuotta.
Kim Jong-il oli älykäs. Hän vaistosi eläimen lailla,
keillä puolueen jäsenistä oli negatiivisia tunteita häntä kohtaan.
Hän oli todella vainoharhainen.
Hän oli lyhyt, mutta hänellä oli aina
kuohkea kampaus, jotta hän näyttäisi pidemmältä.
Hän käytti Sveitsissä teetettyjä kenkiä, joissa oli 7 cm:n korot.
Hänellä oli iso vatsa, joten hän käytti aina takkia.
Jos joku sanoi, että meidän johtajamme on lihava tai lyhyt,
hänen perheensä kolme sukupolvea voitiin lähettää keskitysleirille.
Hallituksella oli raudanluja ote kansasta.
Pohjois-Koreassa on lukuisia vankileirejä.
Vangit joutuvat elämään kauheissa olosuhteissa.
Sen lisäksi jotkut teloitukset suoritetaan julkisesti.
Tulta!
Näin ensimmäisen julkisen teloituksen kun olin 7-vuotias.
HYEONSEO LEE POHJOIS-KOREASTA LOIKANNUT
Rikollisen tai uhrin perheen
ja sukulaisten täytyi seistä eturivissä.
Kun näin ihmisten kuolevan edessäni, muistin, että
en saisi ikinä vastustaa hallitusta tai maamme johtajia,
koska muuten minutkin tapettaisiin juuri sillä tavalla.
Juuri sitä hallitus tavoitteli.
Olette nähneet, mitä hölmöille kurjimuksille tapahtuu.
Pettureille tapahtuu juuri näin.
Pohjois-Korean tilanne oli äärimmäinen nälänhädän takia.
Kim Jong-il oli päättänyt selviytyä hinnalla millä hyvänsä
ja halusi, että maailma tietäisi sen.
Kim Il-sung -aukiolla näytetään USA:lle ja muulle maailmalle,
että Pohjois-Korea ei ole heikentynyt ongelmiensa takia.
Nälänhädällä oli
tuhoisa vaikutus Pohjois-Koreaan,
mutta Kim Jong-il tunsi vain yhden elämäntyylin.
Hän nautti konjakista, kaviaarista ja sushista joka ilta.
Hän ei koskaan laihtunut.
SUSHIKOKKI
Vain harva ulkopuolinen tiesi mitään Kimin salaisesta sisäpiiristä.
Yksi mies sai kuitenkin Kim Jong-ilin luottamaan itseensä.
Kenji Fujimoto on kotoisin Japanista.
Hänestä tuli Rakkaan johtajan eli Kim Jong-ilin kokki.
Hän kertoi kokemuksistaan yhdysvaltalaiselle kirjailijalle
ennen kuin hän palasi Pohjois-Koreaan.
Sakudaira, December 9, Fujimoto-sanin kanssa.
Kaikki kutsuivat häntä kenraaliksi.
Hän varmisti, että illallinen tarjoiltiin aina täydellisesti.
Hän meni sitten juomaan kaikkien kanssa.
Koska hän tuli sinne myöhään, Kim Jong-il juotti hänelle ylimääräistä.
Hän oli osa Kim Jong-ilin sisäpiiriä.
Jos join kerralla 100 ml, hän antoi minulle sata dollaria.
-Mitä sinä joit? -Konjakkia.
Fujimoto kertoi jatkuvista juhlista,
mutta ne olivat vaarallisia.
Juhlissa Kim Jong-il saattoi yllättäen mennä naimisiin
tai erota vaimosta. Hän laittoi naiset nyrkkeilemään.
Kuulin, että siellä harjoitettiin seksiä. Erään kerran
yhden ihmisen piti ampua juhlissa toinen ihminen.
Fujimotosta tuli nopeasti se ihminen,
joka hankki ylelliset tavarat Kim Jong-ilille.
Hän sai ostoslistan ja lensi yksityiskoneella.
Yksi, yksi kaksi.
Hän osti kaviaaria Iranista.
Hän osti olutta Prahasta.
Hän osti porsaanlihaa Tanskasta.
Jos Kim Jong-il halusi hampurilaisen, Pekingissä oli
McDonalds. Yksityiskone haki sieltä Big Macejä keskellä yötä.
Joka vuosi Ranskasta ostettiin konjakkia
satojen tuhansien dollarien edestä.
Hän oli heidän paras asiakkaansa koko maailmassa.
Kala hänen sushiinsa haettiin Japanista, Tsukijin kalatorilta.
Pohjois-Koreassa
kaikki tieto Kimin perheestä on huippusalaista.
Kun Kim Jong-il nousi valtaan,
kukaan ei edes tiennyt hänen vaimojensa nimiä.
Song Hye-rim, Kim Young-sook,
Ko Young-hui ja Kim Ok.
Vaimot ja rakastajattaret ovat synnyttäneet ainakin viisi lasta.
Yhdestä tulee hänen seuraajansa. Hänen nimensä on Kim Jong-un.
Kim Jong-ilin lapsia kohdeltiin kuin kukkaa kämmenellä.
Heillä oli lapsenhoitajat ja heitä suojeltiin.
Fujimoto sanoi, että Kim Jong-un oli aggressiivinen pienestä pitäen.
Hänellä oli vihainen katse. Hän oli kilpailunhaluinen.
Kaikki kutsuivat häntä pieneksi tiikeriksi.
Erään kerran Fujimoto-san katseli,
kun Kim Jong-un ja hänen veljensä yrittivät lennättää leijaa.
Leija ei kuitenkaan lentänyt.
Ympärillä oli paljon pukuun pukeutuneita johtajia.
Kukaan ei auttanut leijan kanssa, koska se olisi voinut saada
pojat näyttämään taitamattomilta.
Sellainen toiminta voisi herättää vääränlaista huomiota.
Fujimoto meni ulos
ja hän huomasi, että leijassa ei ollut häntää.
Hän kiinnitti hännän, ja sitten leija lensi.
Kim Jong-il palasi ja näki, että leija lensi.
Hänen poikansa olivat onnellisia. Hän oli tyytyväinen.
Eräänä päivänä Kim Jong-il sanoi Fujimotolle:
"Olen erottanut lastenhoitajat. Sinun pitää leikkiä lasten kanssa."
Pohjois-Korean ihmiset ja talous olivat kärsineet.
Kun Kim Jong-il tarvitsi ulkomaan valuuttaa
heikkenevän dynastian tukemiseen, hän oli valmis mihin vain.
FBI sai selville, että joku väärensi sadan dollarin seteleitä.
Tein tiettäväksi, että halusin hyvälaatuista väärennettyä rahaa.
SUPERSETELI
Olin töissä FBI:ssä 26 vuotta.
Olen onnistunut esittämään palkkamurhaajaa,
valkokaulusrikollista, pedofiiliä
ja kansainvälistä asekauppiasta.
Minulla oli jännittävä ja vaihteleva ura.
Tämä on helppoa rahaa. Todella helppoa rahaa.
Tämä oli ensimmäinen tapaamiseni Wilson Liun kanssa.
Se tapahtui hotellihuoneessa. Hän halusi tuoda lähes täydellisiä
sadan dollarin seteleitä Yhdysvaltoihin.
Sanoin hänelle, että voin järjestää heidän konttinsa sataman läpi.
Jos kokeilet tätä liiketoimintaa,
et halua enää tehdä mitään muuta.
He maksoivat 35 senttiä dollarilta.
Saisin 350 000 dollaria miljoonan dollarin kuljettamisesta.
Politiikka on todella pahaa
ja likaista. Vihaan sitä.
Painokonetta ei voi ostaa mistä tahansa.
Niiden pitää olla samoja,
joita valtio käyttää.
Seteleihin tarvitaan erikoispaperia.
Kaiken sen hankkimiseen
tarvittiin luvat ylimmiltä valtioelimiltä.
Wilson Liu sanoi, että setelit oli valmistettu Pohjois-Koreassa.
Ne olivat laadukkaita sadan dollarin setelin väärennöksiä.
Meille kerrottiin, että ne tulisivat 6-metrisessä kontissa.
Rahat olisi kääritty kangaspakkojen sisään.
Avasimme pakkaa. Sitten tunsin pakassa kohoumia.
Väärennetyt supersetelit olivat pakan sisällä.
Pohjois-Korea pesee rahaa myös diplomaattien avulla,
järjestäytyneen rikollisuuden avulla
ja Macaon pankeissa ja kasinoissa.
Se on vain yksi osa valtavaa rikosoperaatiota,
joka ulottuu Pyongyangista maailman jokaiseen kolkkaan.
Pohjoiskorealaiset sekaantuivat kaikenlaiseen epäilyttävään.
He myivät kaikenlaista tavaraa,
koska he tarvitsivat ulkomaan valuuttaa.
Pohjois-Korea salakuljettaa myös huumeita.
Metamfetamiinia ja heroiinia on takavarikoitu
Saksassa, Venäjällä ja Australiassa.
Kaikki raha ohjataan salaiseen rahastoon,
jota Kim Jong-il hallitsee. Hän haluaa ostaa sillä yhden asian,
joka voi taata hänen dynastiansa selviytymisen.
ELOKUU 1998
Pentagonin mielestä Pohjois-Korean ampuma risteilyohjus
on "vakavasti otettava tilanne".
Ohjuskokeella viestitettiin USA:lle,
että jos se ei suostu yhteistyöhön,
he aikovat edelleenkin tehdä asioita, joista USA ei pidä.
Vaikka Pohjois-Korealla on ongelmia, sitä ei voi pitää
heikkona valtiona, jota voi painostaa.
He käyttäytyvät kahdella tavalla.
Välillä he tekevät todella röyhkeitä tekoja sotilaallisesti,
mutta sitten he näyttävät siltä, että he
eivät ole pelottavia, ja että heidän kanssaan voi keskustella.
KESÄKUU 2000
Korean niemimaalla on koittanut historiallinen hetki.
Pohjois- ja Etelä-Korean hallitsijat ovat Pyongyangissa
neuvottelemassa kylmän sodan lopettamisesta Aasiassa.
Pohjois-Korean hallitsija halusi tehdä uudenlaisen vaikutelman
ja jopa vitsaili saamastaan oudosta maineesta ulkomailla.
Eurooppalaiset kysyvät aina, miksi minä eristäydyn.
Näytän nyt, että en tee niin.
Presidentti Kim Dae-Jung vapautti minut erakon elämästä.
Hänen ei oltu koskaan kuultu puhuvan julkisesti.
Nyt hän puhui ja jopa kertoi itsestään vitsejä.
Se voi olla rooli,
jota hän voi näytellä tarvittaessa.
Kun presidentti Kim Dae-Jung vieraili Pohjois-Koreassa,
minä olin lehdistön joukossa.
Tapasin silloin puheenjohtaja Kim Jong-ilin ensimmäistä kertaa.
CHOI HAK-RAE, ENTINEN ETELÄKOREALAINEN TOIMITTAJA
Ulkomaalaisia vieraita kohdellaan siellä kuin kuninkaallisia,
vaikka heidän kansansa olisi nääntymässä nälkään.
Meille jopa tarjottiin karhun tassuista valmistettua ruokaa.
Me joimme maailmanluokan viiniä. Se oli aivan liian ylellistä.
Hän taputti minua olkapäähän, ja minä tein saman hänelle.
Sanoin puheenjohtaja Kim Jong-ilille,
että jos hän haluaa parantaa suhdettaan USA:n kanssa,
hänen ei kannattaisi kehitellä ohjuksia tai ydinaseita.
Puheenjohtaja Kim Jong-il vastasi minulle:
"Jos me edes yritämme ampua ohjuksia Yhdysvaltoihin,
heidän ohjuksensa ja ydinaseensa tuhoavat meidän maamme
ja me kaikki kuolemme."
"Siitä huolimatta ainoa tapa saada Yhdysvaltojen huomio on se,
että me kehittelemme ohjuksia ja ydinaseita."
Kim Jong-ilin strategia tehoaa Yhdysvaltoihin.
Lokakuussa 2000 Madeleine Albright saapuu Pyongyangiin
valmistelemaan historiallista huippukokousta
Kim Jong-ilille ja presidentti Clintonille.
Yhdysvalloissa toivotaan,
että Pohjois-Korea hylkäisi ydinohjelmansa.
Ulkoministeri Madeleine Albright tekee tänään historiaa
ja parantaa kylmän sodan huonontamia välejä maidemme välillä.
Hän on Pohjois-Koreassa ennennäkemättömässä tapaamisessa.
Madeleine Albright meni sinne tutustumaan siihen mieheen.
Kuka Kim Jong-il on, ja onko hän ihminen,
jonka kanssa meidän presidenttimme voisi keskustella?
Hänen vierailunsa oli tärkeä edistysaskel
pohjoiskorealaisten haluamassa normaalissa suhteessa.
Nauttiko hän vierailusta?
-Nautitteko vierailusta? -Kyllä.
Kim Jong-il vei Albrightin katsomaan upeata esitystä
Pyongyangin stadionilla. Sillä kunnioitettiin häntä ja puoluetta.
Siellä näytettiin kuvia. Yhdessä kuvista
oli nouseva ohjus. Kim Jong-il sanoi Madeleine Albrightille:
"Tämä voi olla viimeinen ohjus."
Madeleine sanoi: "Toivon niin."
Clintonin valtakausi lähestyi loppuaan,
eikä rauhanneuvotteluita ehditty koskaan järjestää.
Kumpikaan maa ei tiedä, mitä siellä olisi voinut tapahtua.
Herrajumala. Herrajumala!
Presidentti Bush hallitsi nyt Valkoista taloa.
9/11 aiheutti tapahtumia, jotka vaikuttivat koko maailmaan.
Tänä iltana maamme julistaa sodan
ja kehittynyttä maailmaa uhkaavat uudenlaiset vaarat.
Pohjois-Korea on maa, joka kehittelee ohjuksia
ja joukkotuhoaseita kun sen kansalaiset kuolevat nälkään.
Sellaiset valtiot ja niiden liittolaiset ovat pahan akselilla.
Bush lisäsi pahan akselille Pohjois-Korean, Iranin ja Irakin
Kansakunnan tila -puheessaan.
Siksi pohjoiskorealaiset eivät voineet olla kovin optimistisia
tulevasta suhteestaan Yhdysvaltojen kanssa.
Tänä iltana koko maailma on keskittynyt Irakiin.
USA antoi Irakin maistaa
pelon ja kunnioituksen strategiaansa.
Irakiin tunkeutuminen
oli varmasti huolestuttava tapahtuma pohjoiskorealaisten mielestä.
Husseinilla ei ollut ydinaseita, mutta hänet kukistettiin.
He eivät halunneet, että Kim Jong-ilille kävisi niin.
LOKAKUU 2006
Tähän aamuun mennessä
vain kahdeksalla maalla tiedettiin olevan ydinaseita.
Nyt meidän pitää lisätä Pohjois-Korea niiden listalle.
Sen ydinkokeen jälkeen kaikki muuttui.
He eivät voineet perua tapahtunutta.
He näyttivät USA:lle, että se ei voi uhkailla heitä.
Panokset olivat paljon suuremmat ja tilanteesta tuli vaarallisempi.
Pohjois-Korealla oli pommi.
Olen hyvin ylpeä tieteilijöistämme ja tutkijoistamme,
jotka ovat tehneet onnistuneen maanalaisen ydinkokeen.
-Tehdäänkö niitä lisää? -Se riittää, eikö niin?
Näillä teoilla on tarkoitus.
Kim Jong-il ei nouse sängystä juotuaan konjakkia koko yön,
eikä hän keksi tehdä ydinkoetta hetken mielijohteesta,
vaikka monella ihmisellä onkin sellainen mielikuva hänestä.
He ovat olleet älykkäitä ja armottomia.
Heillä on ollut vain yksi tärkeä tavoite.
He haluavat turvata Kim-dynastian ja hallituksen tulevaisuuden.
Pohjois-Korean hallitsija Kim Jong-ilin terveys on huonontunut.
Hänellä on vakavia terveysongelmia ja hänet on viety sairaalaan.
LOKAKUU 2010 KIM IL-SUNG -AUKIO
Hän näytti kalpealta. Hän oli saanut aivohalvauksen.
Hän ontui selvästi. Hän oli selvästi sairas.
Aloimme silloin nähdä merkkejä
vallan siirtämisestä seuraavalle johtajalle.
Kimien dynastia oli hallinnut Pohjois-Koreaa 60 vuotta.
Nyt se aikoi esitellä kansalle kolmannen sukupolvensa.
Kim Il-sung -aukion laidalla olevalla parvekkeella
seisoi valittu poika, Kim Jong-un.
Kim Jong-unista näkyy selvästi, että hän on nuori mies,
joka on tiennyt jo kauan, että hänellä on tietty tehtävä.
Fujimoto kertoi minulle, että DVD-illat olivat tärkeitä heille.
Sinä iltana 11-vuotias Kim Jong-un oli heidän seurassaan.
He katsoivat Clint Eastwoodin "Tulilinjalla"-elokuvan.
Eräässä kohtauksessa neljä salaisen palvelun jäsentä
kävelee limusiinin vierellä. He pitävät käsiään limusiinin päällä.
Kim Jong-il sanoi: "Pysäyttäkää tuo! Juuri noin teidän
pitää suojella minua käsillänne. Haluan, että minua suojellaan niin."
Pohjois-Korean hallitsija Kim Jong-il on kuollut.
Kim sai sydänkohtauksen, joka johtui "menestyvän
kansakunnan rakentamisesta aiheutuneesta rasituksesta."
JOULUKUU 2011
Kun me näimme lähetyksen Kim Jong-ilin hautajaissaattueesta
Pyongyangin kylmillä ja lumisilla kaduilla,
hänen arkkunsa oli limusiinin päällä samalla tavalla
kuin "Tulilinja"-elokuvassa. Kim Jong-ilin käsi oli samassa paikassa,
jossa Clint Eastwoodin käsi oli ollut.
Näitä kaikkivaltiaita hallitsijoita on nyt ollut kolmessa sukupolvessa.
Suomennos: Katja Reijonen